CELEX: 62019CN0310
Language: hu
Date: 2019-04-15 00:00:00
Title: C-310/19. sz. ügy: A Törvényszék (nyolcadik tanács) T-817/17. sz., Schokker kontra EASA ügyben 2019. február 8-án hozott végzése ellen Boudewijn Schokker által 2019. április 15-én benyújtott fellebbezés

29.7.2019   
            
            
               HU
            
            
               Az Európai Unió Hivatalos Lapja
            
            
               C 255/17
            
         
      A Törvényszék (nyolcadik tanács) T-817/17. sz., Schokker kontra EASA ügyben 2019. február 8-án hozott végzése ellen Boudewijn Schokker által 2019. április 15-én benyújtott fellebbezés
      (C-310/19. sz. ügy)
      (2019/C 255/25)
      Az eljárás nyelve: francia
      
         Felek
      
      
         Fellebbező: Boudewijn Schokker (képviselők: T. Martin, S. Orlandi ügyvédek)
      
         A másik fél az eljárásban: Európai Repülésbiztonsági Ügynökség (EASA)
      
         A fellebbező kérelmei
      
      
                  —
               
               
                  A Bíróság helyezze hatályon kívül a 2019. február 8-i, T-817/18. sz. Schokker kontra EASA ítéletet;
               
            
                  —
               
               
                  az ügyet utalja vissza a Törvényszék elé;
               
            
                  —
               
               
                  a költségekről jelenleg ne határozzon.
               
            
         Jogalapok és fontosabb érvek
      
      A fellebbező szerint a Törvényszék először is tévesen alkalmazta a jogot, amikor a keresetet olyan indokból utasította el, amelyet hivatalból vizsgálat és tévesen minősített „nyilvánvalónak”. A Törvényszék ezáltal megsértette az eljárási szabályzata 126. cikkét és a fellebbező védelemhez való jogát.
      A fellebbező másodszor azt állítja, hogy a Törvényszék tévesen alkalmazta a jogot annak megállapításakor, hogy nem releváns ellenőrizni a vitatott állásajánlat visszavonását, mivel valamely állásajánlatot mindenképpen bármikor és bármely feltétel nélkül vissza lehet vonni.